b'\n_START_ARTICLE_\nAcad\xc3\xa8mia Pontif\xc3\xadcia de les Belles Arts i de les Lletres dels Virtuosos al Pante\xc3\xb3\n_START_SECTION_\nHist\xc3\xb2ria\n_START_PARAGRAPH_\nL\xe2\x80\x99acad\xc3\xa8mia va ser fundada com a \xe2\x80\x9cCongregaci\xc3\xb3 de Sant Josep de Terra Santa\xe2\x80\x9d l\xe2\x80\x99any 1542 sota l\xe2\x80\x99auspici del monjo cistercenc Desiderio d\xe2\x80\x99Auditorio, i va ser reconeguda pel Papa Pau III el 15 d\xe2\x80\x99octubre de 1542. Des de la seva creaci\xc3\xb3, l\xe2\x80\x99acad\xc3\xa8mia ha tingut entre els seus membres alguns dels m\xc3\xa9s importants artistes que varen passar per Roma. Des del segle XVII,les exposicions han tingut lloc a les portes del Pante\xc3\xb3, la seu hist\xc3\xb2rica._NEWLINE_L\xe2\x80\x99any 1837, un nou estatut dels Estats Pontificis, va permetre aportar  fons per a concursos d\xe2\x80\x99art que se celebraven anualment. El t\xc3\xadtol de pontifici va ser atorgat pel papa Pius IX l\xe2\x80\x99any 1861; el t\xc3\xadtol d\xe2\x80\x99acad\xc3\xa8mia l\xe2\x80\x99atorg\xc3\xa0 el papa Pius XI l\xe2\x80\x99any 1928. Als estatuts de 1995 s\xe2\x80\x99especifica que l\xe2\x80\x99objectiu de l\xe2\x80\x99acad\xc3\xa8mia \xc3\xa9s \xe2\x80\x9cafavorir l\xe2\x80\x99estudi i la pr\xc3\xa0ctica de les lletres i les belles arts amb particular recompensa en l\xe2\x80\x99art sacre i la literatura cristiana... en col\xc2\xb7laboraci\xc3\xb3 amb el Concell Pontifici per la Cultura\xe2\x80\x9d.'